ໂຮງຮຽນຊັ້ນປະຖົມຂອງ ນະຄອນນິວຢອກ ຈະເບີດຄືນອີກ ໂດຍຈະມີການກວດຫາເຊື້ອໄວຣັສເພີ້ມຂຶ້ນ
ບັນດາເຈົ້າໜ້າທີ່ຂອງນະຄອນນິວຢອກ ໄດ້ຖືກໂຈມຕີ ໃນຂະນະທີ່ພົນລະເມືອງ ນິວຢອກພາກັນຕ້ອງຕິການຕັດ ສິນໃຈປິດໂຮງຮຽນທັງຫຼາຍ ໃນຂະນະດຽວກັນ ຮ້ານອາຫານແລະຮ້ານກິນດື່ມຫຼືບາຫຼາຍແຫ່ງ ຍັງເປີດຢູ່ຄືເກົ່າ.
ໂຮງຮຽນທັງຫຼາຍໃນນະຄອນນິວຢອກ ຈະເປີດຄືນໃຫ້ເຂົ້າຫ້ອງຮຽນໄດ້ ສຳລັບພວກເດັກນັກຮຽນຊັ້ນປະຖົມ ໂດຍມີການກວດຫາໄວຣັສເພີ້ມຂຶ້ນ ອີງຕາມການປະກາດຂອງເຈົ້າຄອງນະຄອນ ໃນວັນອາທິດວານນີ້ ໂດຍມີນັກຮຽນ 1 ລ້ານ 1 ແສນຄົນ ຊຶ່ງເປັນລະບົບໂຮງຮຽນຫຼວງທີ່ໃຫຍ່ທີ່ສຸດໃນປະເທດ ຖືກປິດມາໄດ້ສອງອາທິດແລ້ວ ໃນຂະນະທີ່ກໍລິນີຕິດເຊື້ອໄວຣັສໂຄ ໂຣນາທີ່ໄດ້ຖືກຢືນຢັນ ສູງຂຶ້ນຢູ່ໃນນະຄອນດັ່ງກ່າວ “ເມື່ອເປີດຄືນໃໝ່ແລ້ວ ການກວດຫາພະຍາດໂຄວິດ-19 ໃນແຕ່ລະທິດ ຈະຖືກບັງຄັບໃຊ້ ແລະຟອມເຫັນດີໃຫ້ກວດ ຈະຕ້ອງໄດ້ເຊັນແລ້ວນຳມາພ້ອມສຳລັບພວກນັກຮຽນຂອງພວກເຮົາທີ່ກັບຄືນມາ” ນັ້ນແມ່ນຂໍ້ຄວາມ ຕາມທີ່ທ່ານບີລ ເດີ ບລາຊີໂອ ໄດ້ຂຽນນລົງໃນທວິດເຕີ້ ໂຄວິດ-19 ເປັນພະຍາດທີ່ເກີດຈາກໄວຣັສໂຄໂຣນາ embed tweet: https://twitter com/NYCMayor/status/1333089420065566724?s=20 ການສິດສອນໃນຫ້ອງຮຽນສຳລັບພວກເດັກນ້ອຍໃນລັດນິວຢອກ ໄດ້ເລີ້ມຄືນ ໃໝ່ໃນລະຫວ່າງ ທ້າຍເດືອນກັນຍາ ແລະຕົ້ນເດືອນຕຸລາ ເມື່ອອັດຕາການຕິດເຊື້ອໄວຣັສໄລຍະເຈັດວັນ ແມ່ນຢູ່ຕ່ຳກວ່າ 2 ເປີເຊັນ ການໄປຮ່ຳຮຽນໃນຫ້ອງຮຽນ ໄດ້ຖືກປິດລົງອີກຄັ້ງນຶ່ງຢ່າງກະທັນຫັນເມື່ອຕົ້ນເດືອນນີ້ ເມື່ອອັດຕາການຕິດເຊື້ອໄວຣັສ ຍັງຢູ່ໃນລະດັບທີ່ຫຼາຍກວ່າ 3 ເປີເຊັນ ສຳລັບເຈັດວັນ ບັນດາເຈົ້າໜ້າທີ່ຂອງນະຄອນນິວຢອກ ໄດ້ຖືກໂຈມຕີ ໃນຂະນະທີ່ພົນລະເມືອງ ນິວຢອກພາກັນຕ້ອງຕິ ການຕັດສິນໃຈປິດໂຮງຮຽນທັງຫຼາຍ ໃນຂະນະດຽວກັນ ພວກຮ້ານອາຫານແລະຮ້ານກິນດື່ມ ຫຼືບາຫຼາຍແຫ່ງ ຍັງເປີດຢູ່ຄືເກົ່າ ເຖິງແມ່ນວ່າ ອັດຕາການຕິດເຊື້ອໄວຣັສໃນນະຄອນດັ່ງກ່າວ ໄດ້ມີລາຍງານວ່າ ຢູ່ໃນລະດັບ 3 9 ເປີເຊັນ ບັນດາເຈົ້າໜ້າທີ່ ໄດ້ຕັດສິນໃຈຈະເປີດໂຮງຮຽນທັງ ຫຼາຍຄືນ ໃນວັນທີ 7 ທັນວານີ້ ສຳລັບການເຂົ້າໄປຮ່ຳຮຽນ ຢູ່ໂຮງຮຽນປະຖົມ ແລະໂຮງຮຽນອານຸບານທັງຫຼາຍໄດ້ ສ່ວນພວກນັກຮຽນ ຂອງໂຮງຮຽນມັດທະ ຍົມຕົ້ນແລະປາຍ ຈະສືບຕໍ່ຮ່ຳຮຽນທາງໄກຜ່ານທາງອອນໄລຄືເກົ່າ ບັນດານັກຊ່ຽວຊານດ້ານການແພດ ໄດ້ໃຫ້ຂໍ້ສັງເກດວ່າ ໂຮງຮຽນທັງຫຼາຍ ບໍ່ແມ່ນພື້ນທີ່ຫຼັກ ບ່ອນທີ່ແຜ່ເຊື້ອໄວຣັສ